प्रजातन्त्रको पुनस्र्थापनापछि यो देशका कविहरूले चोला बदलिएका थिए । धेरै स्रष्टा पन्छिएका थिए । धेरैले नयाँ सरकार र नयाँ व्यवस्थाका नवरत्नका रूपमा स्थापित हुने अवसर पाएका थिए, तर कविता बदलिएन । कविता एउटै अवस्थामा मात्र बदलिन सक्छ जब समाजको मनोदशा सम्पूर्णतामा बदलिन्छ । कविता नै साहित्यको एउटा यस्तो विधा हो जसले मानिसको मनोदशा बिथोलिदिन्छ । कुनै कुरा पनि नबिथोलिएसम्म बन्न सक्दैन ।
